b'\n_START_ARTICLE_\nLinn\xc3\xa9s seksualsystem\n_START_PARAGRAPH_\nLinn\xc3\xa9s seksualsystem er en klassifikation af alle planter \xe2\x80\x93 eller rettere alle organismer som ikke er dyr \xe2\x80\x93 i 24 grupper ("klasser"). Systemet blev f\xc3\xb8rste gang publiceret 1735 i hans Systema Naturae og vandt um\xc3\xa5delig indflydelse. Spor af systemet fandtes stadig i det 20. \xc3\xa5rhundredes skolefloraer (fx Elisabeth Trydes fra 1930) og i hovedn\xc3\xb8glen i Rostrups flora, i hvilken man skulle starte med at t\xc3\xa6lle st\xc3\xb8vdragere i blomsten. Linn\xc3\xa9s system er for l\xc3\xa6ngst for\xc3\xa6ldet, idet moderne systematik f\xc3\xb8lger fylogeniske principper, alts\xc3\xa5 fors\xc3\xb8ger at lade inddelingen afspejle evolutionens forl\xc3\xb8b. Det var ikke Linn\xc3\xa9s hensigt at skabe et naturligt system. Han ville derimod lave et praktisk system.'